मे ३



ठळक घटना आणि घडामोडी

पंधरावे शतक 
 १४९४ - क्रिस्टोफर कोलंबसला पहिल्यांदा जमैकाचा किनारा दिसला.

अठरावे शतक 

 १७१५: संपूर्ण सूर्यग्रहण उत्तर युरोप आणि उत्तर आशिया मध्ये दिसले.
 १७९१ - पोलंडने मे संविधान अंगिकारले.

एकोणिसावे शतक 

 १८०२: वॉशिंग्टन (डीसी) या शहराची स्थापना झाली.
 १८१० - लॉर्ड बायरन हेलेस्पॉन्टची खाडी पोहून गेला.
 १८६० - चार्ल्स पंधरावा स्वीडनच्या राजेपदी.

विसावे शतक 
 १९१३ - दादासाहेब फाळके यांचा पहिला भारतीय मूक चित्रपट राजा हरिश्चंद्र मुंबईत प्रदर्शित झाला.
 १९२८ - जपानच्या सैन्याने चीनच्या जिनान शहरात धुमाकुळ घातला.
 १९३९: नेताजी सुभाषचंद्र बोस यांनी ऑल इंडिया फॉरवर्ड ब्लॉक या पक्षाची स्थापना केली.
 १९४५ - दुसरे महायुद्ध - रॉयल एर फोर्सने ल्युबेकच्या अखातात जर्मनीची कॅप आर्कोना, थीलबेक व डॉइचलॅंड ही जहाजे बुडवली.
 १९४६ - दुसरे महायुद्ध - २८ जपानी सेनाधिकाऱ्यांविरुद्ध टोक्योमध्ये खटला सुरू झाला.
 १९४७ - जपानने नवीन संविधान अंगिकारले.
 १९४७: इंडियन नॅशनल ट्रेड युनियन काँग्रेस (INTUC)ची स्थापना झाली.
 १९५२ - अमेरिकेच्या जोसेफ ओ. फ्लेचर व विल्यम पी. बेनेडिक्ट या वैमानिकांनी उत्तर ध्रुवावर विमान उतरवले.
 १९७३: शिकागो येथील १४५१ फूट उंच आणि १०८ माजले असलेली सिअर्स टॉवर ही (त्या काळची) जगातील सर्वात उंच इमारत बनली.
 १९९१ - विंडहोकचा जाहीरनामा प्रकाशित.
 १९९४: सर्व वंशाच्या नागरिकांना मताधिकार असलेल्या दक्षिण अफ्रिकेच्या पहिल्याच निवडणूकीत विद्यमान अध्यक्ष एफ. डब्ल्यू. डी. कर्क यांच्या पक्षाचा पराभव झाला. नेल्सन मंडेला यांच्या नेतृत्वाखालील अफ्रिकन नॅशनल काँग्रेस या पक्षाला बहुमत मिळाले. तोपर्यंत दक्षिण अफ्रिकेत वांशिक तत्त्वावर निवडणूका होत असत.
 १९९९ - ओक्लाहोमा सिटी येथे एफ.५ टोर्नेडो. ६६ ठार. ६५२ जखमी १,००,००,००,००० अमेरिकन डॉलरचे नुकसान.
 १९९९: एडविन जस्कुलस्की या ९६ वर्षीय गृहस्थाने १०० मी. धावण्याची शर्यत २४.०४ सेकंदांत पूर्ण करण्याचा जागतिक विक्रम केला.

एकविसावे शतक 
 २००१ - अमेरिकेने संयुक्त राष्ट्रांच्या मानवी हक्क समितीवरील (UNCHR) सदस्यत्व गमावले. १९४७मध्ये समितीची स्थापना झाल्यानंतर प्रथमच असे घडले.
 २००३ - एरवर्क फ्लाइट २३ हे टपाल घेउन जाणारे विमान कोसळले. २ ठार.
 २००६ - आर्मेनियाचे एरबस ए-३१९ प्रकारचे विमान सोची शहराच्या विमानतळावर वादळात उतरत असताना कोसळले. ११३ ठार.

जन्म 
 ६१२ - कॉन्स्टन्टाईन तिसरा, बायझेन्टाईन सम्राट.
 १८४९ - बर्नहार्ड फोन ब्युलो, जर्मनीचा चान्सेलर.
 १८६७ - जे.टी. हर्न, इंग्लिश क्रिकेट खेळाडू.
 १८९६ - व्ही.के. कृष्ण मेनन, भारताचे संरक्षणमंत्री.
 १८९७ - झाकीर हुसेन, भारतीय राष्ट्रपती.
 १८९८ - चित्रपट महर्षी भालजी पेंढारकर, मराठी चित्रपट दिग्दर्शक.
 १८९८ - गोल्डा मायर, इस्रायेलची पंतप्रधान.
 १९४५ - सादिक मोहम्मद, पाकिस्तानी क्रिकेट खेळाडू.
 १९५१ - अशोक गेहलोत, राजस्थानचा मुख्यमंत्री.
 १९५५ - डेव्हिड हूक्स, ऑस्ट्रेलियन क्रिकेट खेळाडू.
 १९५९ - उमा भारती, भारतीय राजकारणी.

मृत्यू 
 १२७० - बेला चौथा, हंगेरीचा राजा.
 १४८१ - महमद दुसरा, ऑट्टोमन सम्राट.
 १७५८ - पोप बेनेडिक्ट चौदावा.
 १९४२ - थोर्वाल्ड स्टॉनिंग, डेन्मार्कचा पंतप्रधान.
 १९५८ - फ्रॅंक फॉस्टर, इंग्लिश क्रिकेट खेळाडू.
 १९६२ - नजीर अहमद, उर्दू कादंबरीचे जनक आणि उर्दू लेखक.
 १९६९ - झाकीर हुसेन, भारतीय राष्ट्रपती; शिक्षणतज्ञ.
 १९७१ - डॉ. धनंजय रामचंद्र गाडगीळ, अर्थतज्ञ आणि विचारवंत.
 १९७७ - हमीद दलवाई, संस्थापक; मुस्लिम सत्यशोधक मंडळ.
 १९७८ - विठ्ठल दत्तात्रय घाटे, मराठी लेखक, कवी व शिक्षणतज्ज्ञ.
 १९८१ - फातिमा रशीद ऊर्फ नर्गिस, हिंदी चित्रपट अभिनेत्री.
 १९९६ - वसंत गवाणकर, व्यंगचित्रकार
 २००० - शकुंतलाबाई परांजपे, कुटुंब-नियोजनासाठी कार्य केलेल्या समाजसेविका
 २००२ - एम. एस. ओबेरॉय, भारतीय उद्योगपती
 २००३ - व्यंकटेश्वरन, तामिळ चित्रपट निर्माता.
 २००६ - प्रमोद महाजन, भारतीय राजकारणी.
 २००९ - राम बाळकृष्ण शेवाळकर, मराठी साहित्यिक.
 २०११ - जगदीश खेबुडकर, मराठी गीतकार कवी,

प्रतिवार्षिक पालन 
 संविधान दिन - पोलंड, जपान.
 जागतिक श्वसनदाह दिन.
 आंतरराष्ट्रीय सूर्य दिन
 जागतिक पत्रकारिता अभिस्वातंत्र्य दिन

बाह्य दुवे

मे १ - मे २ - मे ३ - मे ४ - मे ५ - (मे महिना)